Knut Haavik

Knut Olaf Haavik (1943–2019) var en norsk journalist, forfatter og redaktør for ukebladet Se og Hør.

Haavik publiserte det første Se og Hør den 21. september 1978 og var redaktør for bladet til sin avgang i 2004. Han begynte sin journalistkarriere som journalistlærling i Ullern Avis/Akersposten tidlig på 1960-tallet. Derfra var han innom Larvik Morgenavis og Sandefjords Blad, hvor han var frem til 1965. Deretter var han lokaljournalist i Sandefjords Blad hvor han blant annet avslørte den første narkotikaligaen i Norge. På grunn av denne saken fikk han i 1969 jobben som kriminalreporter i VG. Han var nyhetssjef i VG da han i 1978 sluttet for å starte Se og Hør, som etter noen år ble ett av Nordens største ukeblad. Han var konsernsjef i bladforlaget Aller fra 1988 til 2003.  

I 2004 utgav han boka En ramp i rampelyset, som var en ren selvbiografi skrevet like etter hans kones død (2002). Hans neste bok kom i 2006, en utradisjonell kriminalroman med tittel Ulven og den røde hane.aschehoug.no 

Haavik ble flere ganger kritisert for sin og Se og Hørs pågående journalistikk opp mot norske kjendiser. Dette førte til flere rettssaker der bladet ble anklaget for å krenke privatlivets fred. Selv sa Haavik om sin metode at «jeg tok et ja for et ja, og et nei for et kanskje».

Fra 2004 til 2008 satt han som medlem av Norsk kulturråd og i 2007 ble han oppnevnt som medlem av Mannspanelet. 

Han ble gift på nytt etter at hans første kone døde i 2002.

Knut Haavik var frimurer.Aftenpostens oversikt over de mest kjente frimurerne

 Referanser 

 Eksterne lenker 


Kategori:Personer fra Drammen kommune
Kategori:Norske journalister
Kategori:Norske redaktører
Kategori:Journalister i VG
Kategori:Norske romanforfattere
Kategori:Norske krimforfattere
Kategori:Norske forfattere av erindringsbøker